Laust fyrir jól mátti lesa í einum fjölmiðli að þessi gósentíð sæist meðal annars í eldhúsum landsmanna „ sem virðast verða flottari og dýrari með hverjum deginum “ . Efnisleg verðmæti tryggi þó ekki endilega hamingju og lífsgæði og að það væri áhyggjuefni hversu illa Íslandi hefði gengið að safna í sjóð þegar vel áraði . „ Við búum líka yfir sameiginlegum auðlindum . Þau lofa því góðu , áform stjórnvalda um þjóðarsjóð Íslands sem tryggi að arður auðlindanna renni til nýsköpunar og nauðsynlegra endurbóta í heilbrigðiskerfinu , auk annarra þjóðþrifamála . “ Auglýsing Guðni sagði að Íslendingar búi í samfélagi og eigi að hugsa vel hverjir um aðra . „ Ég vona að við getum verið sammála um þann grundvöll þjóðskipulagsins að jafnrétti ríki á öllum sviðum , að allir fái grunnmenntun og geti reitt sig á öflugt velferðar - og heilbrigðiskerfi , óháð efnahag eða búsetu , að allir megi njóta eigin atorku en greiði sanngjarna skatta og skyldur til sameiginlegra þarfa , og allir njóti arðs af sameiginlegum auðlindum okkar . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .